वो सेलिब्रिटीज़ जो 2021 में शादी के बंधन में बंधे

शादी का बंधन एक पवित्र बंधन होता है। हालांकि इस साल कोरोनावायरस की वजह से कई शादियां बाधित हुई पर फिर भी लोगो ने कम लोगों की उपस्थिति में शादी समारोहों को संपन्न किया।

शादी जब सेलिब्रिटी की हो तो उनके फैंस के सर पर जादू बढ़ चढ़कर बोलता है। और ऐसे पलों को कवर करने के लिए मीडिया भी आतुर रहती है। इस साल भी कई जाने माने सेलिब्रिटीज़ ने शादी कर के अपने नए जीवन का आरंभ किया।

इस लेख में पूरे विश्व भर में हुए उन सभी सेलिब्रिटीज़ की शादी का ज़िक्र है जो इस साल शादी के बंधन में बंध गए।

1. वरुण धवन और नताशा दलाल

वरुण धवन की शादी तो एक सीक्रेट ही बनी रही जब तक कुछ तस्वीरें सोशल नेटवर्किंग साइट्स पर वायरल नही हुई। सारी शादी की रस्में गुपचुप तरीके से हुई। और अंततः 24 जनवरी 2021 को वरुण अपनी बचपन की दोस्त और गर्लफ्रेंड नताशा से शादी के बंधन में बंध गए। कॉविड के प्रोटोकॉल का पालन करते हुए शादी में महज कुछ दोस्त और परिवार के लोग ही सम्मिलित हुए। यह शादी अलीबाग मे संपन्न हुई।

2. यामी गौतम और आदित्य धर

अपनी क्यूट स्माइल और बेहतरीन एक्टिंग के लिए जानी जाने वाली बॉलीवुड एक्ट्रेस यामी गौतम ने भी अचानक अपने शादी की आधिकारिक घोषणा अपने इंस्टाग्राम पेज पर किया। उनकी शादी 4 जून 2021 को फिल्ममेकर आदित्य धर के साथ संपन्न हुई। सारा कार्यक्रम यामी गौतम के फॉर्महाउस मंडी, हिमाचल प्रदेश में हुआ।

3. दिया मिर्ज़ा और वैभव रेखी

बॉलीवुड एक्ट्रेस दिया मिर्ज़ा भी बिजनेसमैन वैभव रेखी के साथ अपने नए दाम्पत्य जीवन की शुरुआत की। उनकी शादी 15 फरवरी को सामान्य रूप से संपन्न हुई। शादी में बेहद करीबी मित्र और रिश्तेदार शामिल रहे।

4. विनीत कुमार सिंह और रुचिरा गोरमारे

एक्टर विनीत कुमार ने भी अपनी लॉन्ग टाइम गर्लफ्रेंड रुचिरा से शादी के बंधन में बंध गए। दोनों की शादी 29 नवंबर को संपन्न हुई। विनीत ने अपनी शादी की पुष्टि अपने इंस्टाग्राम पोस्ट में की । जैसे ही उनके फैंस को पता चला सबने बधाइयां देना शुरू कर दिया।